gl gl gl en gl en gl gl gl gl gl gl en gl es gl gl gl gl gl gl gl es gl gl gl gl en gl gl es gl gl gl gl gl gl gl gl gl es gl gl de gl gl gl gl gl gl gl gl gl gl gl gl es gl gl gl gl it gl gl cs gl fr gl gl gl gl en gl gl gl de gl gl gl gl da de lt gl gl gl it gl gl gl gl gl gl en gl
martes, 30 de xuño de 2015
Ó final a semana pasada foi ben produtiva. Cosín bastante, aínda que non me deu tempo de poñer aquí o que fixen e algunhas cousas non puiden rematalas.
Dende logo o éxito desta temporada son os shorts feitos con este patrón de balde de The Purl Bee, os famosos City Gym Shorts. Ademáis están en tallas de nena e de muller, así que vou intentar coser uns para min.
O ano pasado fixen uns pantalóns de atletismo cunha forma semellante a estes improvisando dende outro patrón, pero á Z quedábanlle xustos e imprimindo estes non tiña que calcar o patrón e volver refacer as pezas, que é o que máis odio, así que fixen estes primeiros cunha tea que merquei nos retais e que resultou un pouco rara, tiña un pouco de elasticidade ó ancho, pero resulta que a tea traía o estampado (que me encanta) en horizontal en lugar de en vertical, total, que a elasticidade da tea non a aproveitei porque cortei o pantalón o revés para aproveitar o estampado. Supoño que era unha tara (?).
Fíxenlles petos, pero coido que apenas se ven, fíxenos un pouco altos de máis, pero a man éntralle perfetamente e teñen cabida, sempre me pide petos nos pantalóns,
A Z. necesita bastante de tiro así que fíxenos no talle 11, pero quedaron grandes, así que os seguintes tiñan que ser máis pequenos.
Si, xa sei que a camisola non pega cos pantalóns, e díxenllo, pero ela dixo que lle daba igual, así que así vai, coa súa peculiar maneira de vestir :)
Publicado por Tartaruga ás 11:21 2 comentarios:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: cosidos, feito na casa, KCW, pantalóns, roupa
martes, 23 de xuño de 2015
Onte cosín a miña horiña da KCW, pero non rematei ningunha prenda, e hoxe a estas horas coido que voaron as miñas oportunidades de coser, así que vou facer trampa e amosar cousas que teño feitas e que ainda non puxera por aquí.
Co mesmo patrón nunha peza que aqueloutra dos animais, outra camisola reciclada para a Z.
Gústanme os pequenos detalles que van quedando: o resto do pescozo abotoado da orixinal, unha asimetría nas raias e esa etiqueta cunha definición que cambiei de sitio para a conservar
Publicado por Tartaruga ás 16:29 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: camisola, cosidos, feito na casa, KCW, reducir-reutilizar-reciclar, roupa
luns, 22 de xuño de 2015
Cando comezou a facer calor e collemos a roupa de verán do ano pasado a Z. intentaba meterse nun vestido que lle encantaba e que lle quedaba pequeno, era de algodón finiño verde e con papagaios e flores, así que cando vin esta tea de flores crin que podía ser unha boa sustituta. É moito máis floreada e os paxariños e as bolboretas van camuflados entre tanta vexetación, pero están. Amoseilla e gustoulle, así que fíxenlle unha copia do vestido.
Está encantada co seu vestido. E eu tamén de que lle guste.
Publicado por Tartaruga ás 10:58 1 comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: cosidos, feito na casa, KCW, roupa, vestido
xoves, 11 de xuño de 2015
Por fin un RUMS! Petos postizos
A primeira vez que participo nun RUMS (xoves de amosar algo feito para min mesma) e por suposto non é unha prenda de roupa, pero está cosido, así que igual o seguinte é unha prenda de roupa.
Teño moitos pantalóns que non teñen petos, con eses normalmente uso a chaqueta, unha sudadeira con petos canguro, para meter as chaves do coche, un pano usado, un papel ata que atopemos a papeleira máis próxima... pero teño esperanzas de que chegue o verán e non levar chaqueta, e ademáis últimamente estiven a usar algunhas chaquetas herdadas de meus irmáns e que non teñen petos, así que decidínme inspirada por unhas faltriqueiras de O Sol de Inverno e fixen a miña versión.
Cun peto sinxelo de bolsa e o outro máis seguro, con cremalleira
Por atrás pódese regular, na tenda onde merquei o peche de clic só lle quedaba esa peza para regular a lonxitude da correa, non é a que necesitaba pero ben valeu. Se fago máis teño que buscar noutro sitio a ver se atopo as pezas axeitadas.
Usando retallos soltos diferentes e coloridos, xa teño os meus petos postizos para usar todo o verán ou o inverno coa roupa sen petos :)
Publicado por Tartaruga ás 09:50 16 comentarios:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: coser cousas raras, cosidos, feito na casa, reducir-reutilizar-reciclar
mércores, 3 de xuño de 2015
Todo comezou o venres. Atopei nunha caixa de "material escolar" unha libreta miña na que apareceu o tesouro: 30 follas de sms do ano 2000 transcritos a man! Foi gracioso que en canto o compartin co mundo apareceu tanta xente dicindo que era unha friqui e que estaba tola, coma xente que me dicía que fixera o mesmo... ese foi o pistoletazo de saída dunha fin de semana un chisco diferente.
Gústame cando descubro que todos somos friquis, aínda sen querer, seguro que temos algún gusto ou costume que para a maioría da xente é unha rareza, ó final non somos distintos, pero somos diferentes, igual de raros cada un coas súas particularidades.
Logo veu o descubrimento do Camiño a Mordor de Tres Pompones e, pese a reticencia inicial, e o convencemento de que non vou facer semellante cantidade de quilómetros (2863!!!) nun ano, resulta que me apeteceu, e cos días de solete que me pillan agora síntome animada a gastar un pouco de tempo cada día camiñando. Xa o dixen moitas veces, que boto de menos de vivir na cidade ir camiñando facer cousas: a algunha actividade, a mercar, a casa de alguén,... aquí non hai nada que facer andando agás ir pasear, sen outro propósito, pero de momento os días animan, así que vou intentar facer o meu propio reto:
- ver canto tempo me leva camiñar ese porrón de quilómetros,
- dos zumes do desafío orixinal vou pasar olímpicamente,
- e intentar sacar de paseo a cámara grande, porque estes días estiven vendo cousas preciosas e non quero que se queden no camiño.
O sábado logo da descuberta do desafío, e aproveitando que as nenas marcharon para estar "sen ninguén que nos mande", é dicir, sen nós, fomos camiñando a Bandua Wargames, unha tenda de xogos á que lle tiña ganas dende que a descubrín. Tiña ganas de ir a algunha das súas noites de xogos, pero nunca temos posibilidade de ir, así que este sábado, que había un torneo de Krosmaster e un de Magic, achegámonos coa sorte de que o B. durmiu unha sesta de dúas horas no carriño, e os rapaces deixáronnos xogar unha demo de Krosmaster, e para meternos o vicio no corpo mandáronnos a casa con dous bonequiños... e funcionou!
Gústanos xogar, pero non temos parella de xogos (nin tempo nin oportunidade), nin xogos para dous (adultos) e ós que consigamos acabar unha partida, así que últimamente estamos á busca de xogos ós que poidan xogar as grandes e que non nos aburran ós maiores (aínda que é posible que o B nos boicotée as partidas), ou xogos rápidos para dous. Creo que este que probamos, coas regras máis básicas pode ser bo candidato... e coñecemos algúns máis que imos deixando na recámara para cando merezamos un premio.
E o domingo pasamos a tarde con amigos e cunha partida eterna de Munchkin, e cando estabamos apunto de rendernos e pensar que era un xogo que non tiña fin... rematou!
Sentoume ben facer algo que me gusta con xente que me gusta. E claro, quero repetir canto antes!
Hai cousas que botades de menos por falta de tempo, ou de ocasión, ou de xente? O bo de estrañalas é que fan moita ilusión cando se fan!
Publicado por Tartaruga ás 11:21 2 comentarios:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: cousas que pasan, de min
Publicacións máis recentes Publicacións máis antigas Inicio
Subscribirse a: Publicacións (Atom)
Ver o meu perfil completo
Por fin un RUMS! Petos postizos
aniversario bebé bichos blusa bolsas aperitivos bragas cama para can camisola chaleque colcha coser cousas raras cosidos cousas que pasan coxíns de min feito na casa Galicia KCW libros made me may mantiña Martes menudos libros ottobre pantalóns paparotas patchwork pensamentos quilt reducir-reutilizar-reciclar remendos roupa roupa interior samaín sudadeira tenda toalliñas vestido
Con tecnoloxía de Blogger.